Beurtkrag moontlik hier tot April | Netwerk24
Deur Elvira Wood 11 Februarie 2019 10:02
Beurtkrag kan moontlik tot April gereëld ingestel word.
Beurtkrag is moontlik ’n werklikheid tot April vanjaar.
Khulu Phasiwe, woordvoerder vir Eskom, het Maandagoggend aan die radiostasie Jacaranda FM gesê daar is ’n groot kans dat beurtkrag vir die volgende twee maande toegepas gaan word.
Hy het wel gesê dit beteken nie dat daar tussen nou en dan elke dag beurtkrag gaan wees nie.
Hy wou egter nie enige verdere inligting gee nie.
Eskom het Sondag vir die eerste keer vanjaar weer beurtkrag begin toepas.
Fase 2-beurtkrag word Maandag ook reeds van 09:00 toegepas en sal tot 22:00 duur.
Phasiwe sê op Twitter daar was tegniese probleme by van sy kragstasies wat hom genoop het om beurtkrag in te stel. Nog ŉ skietvoorval by Amerikaanse universiteit | Maroela Media
Studente troos mekaar buite die ongevalle-afdeling van ‘n hospitaal in Flagstaff, Arizona. Foto: ANA-AP
ŉ Rusie tussen twee groepe studente het Vrydag op die kampus van die Northern Arizona University in die VSA in ŉ skietgeveg ontaard waarin een student doodgeskiet en drie gewond is.
Steven Jones, ŉ 18-jarige eerstejaar, het aan die polisie gesê hy het op ŉ groep studente geskiet nadat hulle hom in die gesig geslaan en gejaag het. Hy het ook gesê hy het probeer om noodhulp op een van die slagoffers toe te pas.
Die staatsaanklaers het gesê Jones se verklaring het duidelik getoon dat hy die aggressor was. “Daar is geen aanduiding van selfverdediging nie,” het Ammon Barker, die plaaslike staatsaanklaer, gesê. “[Jones] het hom aan die bakleiery onttrek, ŉ vuurwapen [in sy motor] gaan haal en na die geveg teruggekeer.’’
Die skietery het glo in ŉ parkeerterrein buite een van die koshuise op die Flagstaff-kampus gebeur. Verskeie mense het histeries die polisie gebel om die skietery aan te meld. Die slagoffers was almal lede van die Delta Chi-koshuis, terwyl Jones ŉ eerstejaar-aansoeker vir die Sigma Chi-koshuis was. Dit is nie duidelik hoe die bakleiery ontstaan het nie.
Colin Brough is doodgeskiet, terwyl Nicholas Prato, Kyle Zientek en Nicholas Piring gewond is. Brough is in die bors en skouer geskiet. Jones is intussen in sy ouers se sorg vrygelaat.
Hierdie skietvoorval kom net meer as ŉ week nadat nege mense dood en talle gewond is nadat ŉ 26-jarige man op ŉ groep studente op ŉ kollege-kampus in Oregon losgebrand het. President Barack Obama het ná die voorval op ŉ nuuskonferensie gevra dat die land se vuurwapen-beheermaatreëls hersien word.
Jammer om te se daar is te veel boelies
in skoke univ en kolkeges dit sal nie gebeur as daar 3 boelies is wat en persoon tyter nie
Ek verstaan nie wat jy probeer se nie.
Lettende op die toebemende geneightheid tot om onder groepe mense of gesinne te skiet, in die VSA en SA, is my beskeie vraag wat het met die morlaiteit van die mensdom en samelewing verkeerd geloop vanuit die opvoeding in ouerhuise, die kerk, die voorbeeld van die staat en persoonlike integriteit? Die krisis is nie by wettige vuurwapens of wettige motorvoertuie nie, maar by die gedrag van die mens wat dit met verantwoordelikheid moet hanteer.
Tien uit tien Johannes. ‘n Bewys van die ongelooflike korrupte brein-dood politici, is dat hulle gereeld die wereld wil wys maak dat dit die vuurwapens is wat mense doodmaak. Deur dit te verban, bewapen hulle die kriminele en ontwapen die wet gehoorsame mense. Plaas doen hulle iets aan die morele verval van ‘n verrotte samelewing. Kinders het toegang tot “speletjies – games” wat so geweldadig is dat dit vir meeste volwassenes walglik is.